ඇය මේ රන් පදක්කම් ලැබුවේ පසුගියදා ඉන්දියාවේ මුම්බායි නුවර ආන්දීර ක්‍රීඩා සංකීර්ණයේදී පැවැති 2011 ජාත්‍යන්තර කරාතේ සූරතා තරගාවලියේ අවුරුදු 10න් පහළ කාතා සහ කුම්තේ තරග ඉසව් දෙකකින් ජය ලැබීමෙනි.ඉන්දියාව, ජපානය, පාකිස්ථානය, ශ්‍රී ලංකාව, නේපාලය, ඇෆ්ගනිස්ථානය, භූතානය, බංග්ලාදේශය ඇතුළු රටවල් 11කින් සහභාගි වූ තරගකරුවන් 7000 ක් තුළින් මෙම ජයග්‍රහණ ඇය ලබා ඇත.ඇය මීට පෙර 2010 වසරේදී ශ්‍රී ලංකාවේ පැවැති ජාත්‍යන්තර කරාතේ තරගාවලියේදී ද රන් පදක්කම් දෙකක් දිනා ඇති අතර, බස්නාහිර පළාතේ කරාතේ සූරතා තරගාවලියේදී ද හොඳම අටදෙනා අතරට පත්ව සූරතාව හිමි කර ගත්තාය.ගෙන්සෙයිරියු ජාත්‍යන්තර ක්‍රීඩා සංගමයේ අධ්‍යක්ෂ අනුර කත්‍රිආරච්චි මහතාගේ උපදෙස් යටතේ ඩබ්. ඒ. සුනිල් ශාන්ත මහතා ඇයගේ පුහුණුකරු ලෙස කටයුතු කරන අතර, ඇය ලද ජයග්‍රහණය වෙනුවෙන් හබරකඩ කනිෂ්ඨ විද්‍යාලය සහ ප්‍රදේශවාසීන්ගේ සංවිධානයෙන් අතුරුගිරිය නගරයේ සිට රිය පෙරහරකින් ඇය කැඳවාගෙන විත් පිළිගැනීමේ උත්සවයක් ද පැවැත් විණි..